Superman

**Superman** je stripski superjunak kojeg su originalno kreirali američki pisac Jerry Siegel i kanadski umjetnik Joe Shuster.

**Superman**, također zvani "(Man of Steel) Čovjek od čelika" , je fiktivna ličnost i izmišljeni superjunak. Prvi put se pojavio u Američkim *Action Comics* #1 u 1938 godini. Od tada je Superman jedna od najpopularnijih i najpoznatijih stripfigura svih vremena.

Superman je rođen kao **Kal-El** na planeti Kripton. Nekoliko momenata prije destrukcije njegove planete, njegov otac ga je poslao svemirskom letjelicom prema Zemlji. 
Srušio se u Kansasu gdje s ga pronašl i adoptirali farmeri Martha i Jonathan Kent. Odgojili su ga pod imenom Clark Kent i od njih je dobio jake morale. Odrastajući dječak je razvijao mnoge supermoći. Te moći razvija zahvaljujići zemaljskom suncu iz kojeg crpi svoju snagu. Već u ranoj mladosti odlučuje koristiti svoje moći za dobro boreći se protiv zločina na cjeloj planeti. Boreći se protiv zločina on je Superman dok je u svakodnevnom životu žurnalist Clark Kent. Clark radi u fiktivnoj novinarskoj kući “The Daily Planet”, u fiktivnom gradu “Metropolisu” zajedno sa Lois Lane sa kojom u isto vrijeme vodi romantičnu relaciju. U današnjim stripovima Clark i Lois su već oženjeni dok su kroz godine imali razne relacije sa drugima.

## Moći i sposobnosti 
* super snaga
* super brzina (bliskom brzini svjetlosti)
* izdržljivost
* ledeni dah
* super sluh
* super vid
* rendgenski vid (kroz skoro sve osim olova)
* emisija elektromagnetskih valova iz očiju koje koristi kao oružje
* dug život
* letenje
* inteligencija
* regeneracija

## Slabosti 
Kao slabosti Supermana poznati su kriptonit i djelovanja različitih sunca na njega.
Kriptonit su meteoriti koji su bili dio njegove planete i kao i Superman našli put do zemlje. Kriptonit postoji u različitim vrstama:

* Zeleni kriptonit djeluje kao radioaktivni otrov na Supermena. Njegove moći i sposobnosti oslabe njegovu tjelesnu auru i može ga čak i ubiti ako je predugo izpostavljen ovom zračenju.
* Crveni kriptonit ima različita djelovanja na Supermenove moći i njegovo raspoloženje. U nekim stripovima Superman se naljuti pod utjecajem crvenog kriptonita a u nekim drugim stripovima on postaje depresivan. U TV seriji Superman gubi kontrolu nad svojim moćima i sa tim pravi mnoge štete, materijalne i socijalne.
* Zlatni kriptonit absorbira supermoći svih Kriptonaca zauvjek.
* Bjeli kriptonit ubija sav biljni život.
* Crni kriptonit ima moć da podjelii osobu u dvoje, to jest jednu dobru i jednu lošu. Ova varijanta se prvi put pojavila u seriji “Smallvile”.
* Srebrni kriptonit je u mogućnosti da poremeti misli i dadne Supermenu haluciniranje. Ova varijanta kriptonita se također pojavljuje prvi put u seriji Smallvile.
* Plavi kriptonit djeluje samo na Kriptonce iz druge dimenzije.
* Pod crvenim suncem Superman gubi svoje moći i sposobnosti.
* Pod narandžastim suncem Supermenove moći su za pola slabije od njegovih moći zemaljskog sunca. (U različitim izdanjima stripova i različitim crtanim filmovima, Superman putuje na druge planete i u druge galaksije).

## Clark Kent 
**Clark Kent** je tajni identitet, tj. ovozemaljsko ime Supermana.

Clark je odrastao u gradu po imenu Smallville, kada su ga, u svemirskom brodu, našli Martha i Jonathan Kent. Svoje djetinjstvo je proveo upravo u tom gradu, te je tu naučio da kontroliše svoje super-moći.

Clark se kasnije seli u Metropolis, te tamo, zajedno sa Lois Lane, radi kao novinar u Daily Planet-u.

## Filmovi 
## Također pogledajte 
* Smallville

## Vanjski linkovi 
## Reference 
Kategorija:Likovi iz stripova
Kategorija:Film